CELEX: 32022R0235
Language: sk
Date: 2022-02-21 00:00:00
Title: Vykonávacie nariadenie Rady (EÚ) 2022/235 z 21. februára 2022, ktorým sa vykonáva nariadenie (EÚ) 2016/1686, ktorým sa ukladajú dodatočné reštriktívne opatrenia voči ISIL (Dá’iš) a al-Káide a voči fyzickým a právnickým osobám, subjektom a orgánom, ktoré sú s nimi spojené

21.2.2022   
               
               
                  SK
               
               
                  Úradný vestník Európskej únie
               
               
                  L 40/1
               
            
         VYKONÁVACIE NARIADENIE RADY (EÚ) 2022/235
         z 21. februára 2022,
         ktorým sa vykonáva nariadenie (EÚ) 2016/1686, ktorým sa ukladajú dodatočné reštriktívne opatrenia voči ISIL (Dá’iš) a al-Káide a voči fyzickým a právnickým osobám, subjektom a orgánom, ktoré sú s nimi spojené
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2016/1686 z 20. septembra 2016, ktorým sa ukladajú dodatočné reštriktívne opatrenia voči ISIL (Dá’iš) a al-Káide a voči fyzickým a právnickým osobám, subjektom a orgánom, ktoré sú s nimi spojené (1), a najmä na jeho článok 4 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 20. septembra 2016 prijala nariadenie (EÚ) 2016/1686.
                  
               
                     (2)
                  
                  
                     Vzhľadom na pretrvávajúcu hrozbu, ktorú predstavujú ISIL (Dá’iš) a al-Káida a fyzické a právnické osoby, subjekty a orgány, ktoré sú s nimi spojené, by sa na zoznam fyzických a právnických osôb, subjektov a orgánov uvedený v prílohe I k nariadeniu (EÚ) 2016/1686 mali doplniť dve osoby a dve skupiny.
                  
               
                     (3)
                  
                  
                     Nariadenie (EÚ) 2016/1686 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha I k nariadeniu (EÚ) 2016/1686 sa mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. februára 2022
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 255, 21.9.2016, s. 1.
      
      
         
            PRÍLOHA
            Príloha I k nariadeniu (EÚ) 2016/1686 sa mení takto:
            
                        1.
                     
                     
                        Názov oddielu „A. Osoby“ sa nahrádza názvom:
                        
                                    „A.
                                 
                                 
                                    Fyzické osoby podľa článku 3“.
                                 
                              
                  
                        2.
                     
                     
                        Dopĺňajú sa tieto fyzické osoby:
                        
                                    „8.
                                 
                                 
                                    Osama MAHMOOD (alias Ustadh Usama Mahmood, Ousama Mahmood); štátna príslušnosť: pakistanská (predpokladá sa).
                                 
                              
                                    9.
                                 
                                 
                                    Sultan Aziz AZAM (alias Aziz Azam, Sultan Aziz, Sultan Azziz Azzam, Sultan Aziz Ezzam); dátum narodenia: 1985; miesto narodenia: Afganistan; štátna príslušnosť: afganská.“
                                 
                              
                  
                        3.
                     
                     
                        Dopĺňa sa tento názov oddielu a záznamy:
                        
                                    „B.
                                 
                                 
                                    Právnické osoby, subjekty a orgány podľa článku 3
                                    
                                                1.
                                             
                                             
                                                Al-Qaeda in the Indian Subcontinent (AQIS) (alias Al-Qa’ida in the Indian Subcontinent, Qaedat al-Jihad in the Indian Subcontinent).
                                             
                                          
                                                2.
                                             
                                             
                                                Da’esh – Hind Province (alias Wilayah of Hind, Islamic State’s Hind Province (ISHP), IS-Wilayat al-Hind, Da’esh – Wilayat al-Hind).“